תמצית הארועים בספר שמואל א



פרק א
1. אלקנה מעורר את ישראל לעלות לרגל
2. חנה מתפללת לבן ונודרת לתיתו לה'
3. עלי מברך את חנה
4. חנה זוכה ללדת את שמואל
5. חנה מעלה את שמואל למשכן
6. חנה מקריבה קרבנות הודאה לה'


פרק ב
1. חנה שרה שיר שבח ותפילה לה'
2. בני עלי חוטאים ומבזים את המשכן
3. חנה פוקדת את שמואל במשכן
4. עלי נוזף בבניו, אך לא מעניש
5. עלי מתבשר על עונש כבד למשפחתו


פרק ג
1. שמואל גדל בקדושה במשכן
2. ה' קורא לשמואל ארבע פעמים
3. ה' מספר לשמואל על הפורענות הקרבה
4. שמואל גדל בנבואה ומעמיד עוד נביאים


פרק ד
1. ישראל ניגפים לפני פלישתים
2. ארון ה' מובא למערכה
3. הפלישתים פוחדים אך מתחזקים
4. ישראל מוכים קשות בקרב
5. הארון נלקח ובני עלי מתים
6. עלי שומע את שמועת הארון ומת
7. אשת פנחס יולדת את אי כבוד ומתה


פרק ה
1. הארון מובא לבית דגון
2. דגון נופל פעמים לפני הארון
3. אנשי אשדוד מוכים בטחורים
4. הארון עובר לגת ואחר כך לעקרון
5. העקרונים מוכים בטחורים ובמוות

פרק ו
1. הפלישתים מחליטים להשיב אשם לה'
2. הקוסמים מציעים נסיון שיוכיח אם המכות היו מאת ה'
3. הפרות נושאות את הארון הישר לבית שמש
4. אנשי בית שמש שמחים וזובחים לה'
5. אנשי בית שמש מזלזלים בארון ונענשים

פרק ז
1. ארון ה' עובר לקרית יערים
2. בני ישראל חוזרים בתשובה גדולה
3. ישראל נקבצים לתפילה ותשובה במצפה
4. הפלישתים נאספים למלחמה בישראל
5. ה' וישראל מכים בפלישתים
6. הפלישתים לא מעזים לבוא בגבול ישראל
7. שמואל סובב בערים ושופט את ישראל

פרק ח
1. בני שמואל אינם הולכים בדרכיו
2. בני ישראל מבקשים מלך שלא כהוגן
3. שמואל מלמד לעם את משפט המלך
4. ה' מבטיח לישראל מלך

פרק ט
1. שאול מחפש אתונות ופוגש בשמואל
2. שמואל מכבד את שאול לעיני העם
3. שמואל מלמד את שאול 
פרק י
1. שמואל מושח את שאול למלך
2. שמואל מוסר לשאול את האותות
3. שאול מתנבא בקרית יערים
4. שמואל ממנה את שאול למלך בפני ישראל
5. שאול מחריש לאנשים המזלזלים בו



פרק יא
1. נחש העמוני עולה על יבש גלעד
2. ישראל בוכים כששומעים על דברי נחש
3. שאול מתמלא גבורה ומלכד את ישראל
4. ישראל מביסים את העמונים
5. מלכותו של שאול מתקבלת על כולם
6. ישראל ממליכים שוב את שאול בגלגל



פרק יב - נאום שמואל
1. שמואל מזכיר לישראל את יושר הנהגתו
2. עד עתה ה' הושיע את ישראל בלי מלך
3. אם ישראל יעבדו את ה' הוא ימשיך להושיע אותם ואת מלכם
4. שמואל מוריד לישראל גשם בקיץ
5. ישראל חוזרים בתשובה על בקשת המלך



פרק יג
1. שאול מחזיק צבא קטן במכמש
2. יונתן מכה את נציב פלישתים
3. פלישתים נאספים למלחמה בישראל
4. ישראל נאספים למלחמה אך מתפזרים
5. שאול מקריב עולה בלי לחכות לשמואל
6. שמואל מודיע לשאול שמלכותו תיבטל
7. אין חרבות בידי צבא שאול

פרק יד
1. יונתן ונערו עולים לבד ומכים בפלישתים
2. הפלישתים נבהלים והורגים זה את זה
3. ישראל רואים ויוצאים להכות בהם
4. שאול אוסר על העם לאכול
5. יונתן אינו יודע על השבועה ואוכל דבש
6. בתום היום ישראל אוכלים על הדם
7. ה' אינו עונה לשאול באורים ותומים
8. שאול מוצא בגורל שיונתן הוא החוטא
9. העם מצילים בדבריהם את יונתן

פרק טו
1. שאול וישראל יוצאים למלחמה בעמלק
2. אגג וצאן עמלק נותרים בחיים
3. ה' נוזף בשאול ומעבירו ממלכותו
4. שמואל הורג בעצמו את אגג

פרק טז
1. שמואל מושח את דוד למלך
2. רוח רעה מבעתת את שאול
3. דוד מנגן בכנור לפני שאול

פרק יז
1. גלית הפלישתי מחרף את ישראל
2. ישראל יראים מדברי גלית
3. דוד מגיע למערכה ושומע את גלית
4. דוד מעורר את ישראל להשיב לגלית
5. שאול שולח את דוד להלחם בגלית
6. דוד בא בשם ה' והורג את גלית
7. ישראל רודפים ומכים בפלישתים

פרק יח
1. דוד מתמנה למפקד בצבא שאול
2. יונתן וכל ישראל אוהבים את דוד
3. שאול מנסה להרוג את דוד
4. שאול מציע את בתו לדוד
5. דוד מכה בפלישתים וזוכה בבת המלך


פרק יט
1. יונתן משכנע את שאול להניח לדוד
2. שאול נתקף שוב רוח רעה ומטיל חנית בדוד
3. דוד בורח אל ביתו
4. דוד בורח מביתו אל שמואל
5. שאול ושלוחיו מתנבאים בבואם לרמה

פרק כ
1. דוד מבקש מיהונתן לבדוק אם שאול רוצה באמת להרגו
2. דוד ויהונתן נשבעים באהבתם זה לזה
3. שאול כועס מאד כשדוד חסר בסעודה
4. יונתן מספר על כך לדוד ומשלחו לשלום

פרק כא
1. דוד בורח לנוב אל אחימלך 
2. דוד מקבל מאחימלך לחם קודש וחרב
3. דוד בורח אל אכיש מלך גת

פרק כב
1. דוד מקבץ אנשים במערת עדולם
2. דוד הולך למואב וחוזר לארץ יהודה
3. דואג האדומי מלשין לשאול על אחימלך
4. שאול מצווה להרוג את כהני נוב
5. עבדי שאול ממאנים ודואג מכה את נוב
6. אביתר הכהן נמלט אל דוד

פרק כג
1. הפלישתים שוסים את גרנות קעילה
2. דוד שואל בה' ויורד להלחם בקעילה
3. דוד יוצא מקעילה כדי לברוח משאול
4. יונתן מחזק את יד דוד בחורשה
5. אנשי זיף מוסרים לשאול את מקום דוד
6. שאול כמעט תופס את דוד אך נאלץ לעזבו כדי להלחם בפלישתים


פרק כד
1. שאול יוצא לחפש את דוד בעין גדי
2. דוד נמנע מלהרוג את שאול במערה
3. דוד כורת את כנף שאול, ומתחרט
4. דוד מוכיח את שאול על רדיפתו
5. שאול נזכר באהבתו לדוד ושב לביתו

פרק כה
1. שמואל מת
2. נבל משיב ריקם את פני נערי דוד
3. דוד יוצא להעניש את נבל
4. אביגיל מפייסת ומברכת את דוד
5. ה' נוגף וממית את נבל
6. דוד לוקח את אביגיל לאשה

פרק כו
1. שאול מחפש את דוד במדבר זיף
2. דוד מחפש את מקום שאול
3. דוד ואבישי לוקחים משאול חנית וכלי מים
4. דוד מוכיח את שאול על רדיפתו
5. שאול מתחרט על רדיפתו ושב לביתו

פרק כז
1. דוד ואנשיו בורחים אל אכיש מלך גת
2. דוד מכה בגויים ומטעה את אכיש
3. אכיש מאמין בדוד

פרק כח
1. הפלישתים נאספים למלחמה בישראל
2. שאול לא מצליח לשאול בה'
3. שאול מתחפש ופונה לבעלת אוב
4. שמואל מבשר לשאול באוב על מפלתו
5. שאול נבהל וחרד מהבשורה הרעה

פרק כט
1. דוד מצטרף אל מחנה אכיש
2. שרי אכיש דורשים להשיב את דוד לעירו



פרק ל
1. דוד שב לצקלג ומוצא שהוכתה
2. דוד מתחזק לרדוף אחרי העמלקי
3. דוד מכה בעמלקי מכה גדולה
4. דוד מחלק מהשלל לכל אנשיו
5. דוד שולח מהשלל לזקני יהודה

פרק לא
1. הפלישתים מכים בישראל ומגיעים לשאול
2. שאול ירא מהפלישתים ונופל על חרבו
3. שאול ושלושת בניו נופלים בקרב
4. אנשי ישראל נסים וגויית שאול נלקחת
5. אנשי יבש מחלצים וקוברים את גויית שאול
